
A településfejlesztés és a napenergia kapcsolatrendszere: tények és ajánlások

A dolgozatom elsődleges célja a napelemes villamosenergia-termelés és a településfejlesztés kapcsolatának vizsgálata. Másodlagos célja ennek a kapcsolatnak a bemutatása Magyarországon.
A dolgozat első részében bemutatásra kerülnek a megújuló energiaforrások, Magyarország napenergia potenciálja és maga a napelemes villamosenergia-termelés.
Ezután megvalósult példákat mutatok be a napelemes energiatermelésre Magyarországon, illetve Németországban, ahol világviszonylatban élen járnak a napelemes rendszerek használatában.
A következő fejezetben egy teljes település napelemekkel történő opcionális villamosenergia ellátását vizsgálom meg. Itt a várható költségeket és a megtérülést becsültem meg.
Nagy vonalakban bemutatásra kerül a magyar és a német pályázati és támogatási rendszer, ugyanis a megfelelő támogatási rendszer nélkül a napelemes villamosenergia-termelés nem valósítható meg.
A dolgozat végén értékelem a kapott eredményeket és a megvalósítás problémájának megoldására hozok ötleteket.



